CELEX: 32004R2166
Language: fi
Date: 2004-12-17 00:00:00
Title: Komission asetus (EY) N:o 2166/2004, annettu 17 päivänä joulukuuta 2004, tiettyjen Sveitsistä peräisin olevien jalostettujen maataloustuotteiden Euroopan yhteisöön suuntautuvaan tuontiin sovellettavien tariffikiintiöiden avaamisesta vuodeksi 2005

18.12.2004   
            
            
               FI
            
            
               Euroopan unionin virallinen lehti
            
            
               L 371/6
            
         
      KOMISSION ASETUS (EY) N:o 2166/2004,
   annettu 17 päivänä joulukuuta 2004,
   tiettyjen Sveitsistä peräisin olevien jalostettujen maataloustuotteiden Euroopan yhteisöön suuntautuvaan tuontiin sovellettavien tariffikiintiöiden avaamisesta vuodeksi 2005
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 7 artiklan 2 kohdan,
   ottaa huomioon Euroopan talousyhteisön ja Sveitsin valaliiton sopimuksen pöytäkirjaa N:o 2 koskevan sopimuksen tekemisestä kirjeenvaihtona Euroopan yhteisön ja Sveitsin valaliiton välillä 13 päivänä maaliskuuta 2000 tehdyn neuvoston päätöksen 2000/239/EY (2) ja erityisesti sen 2 artiklan,
   sekä katsoo seuraavaa:
   
               (1)
            
            
               Euroopan talousyhteisön ja Sveitsin valaliiton sopimuksen pöytäkirjaa N:o 2 koskevassa kirjeenvaihtona tehdyssä Euroopan yhteisön ja Sveitsin valaliiton välisessä sopimuksessa (3), jäljempänä ’sopimus’, tarkoitetut tiettyjen jalostettujen maataloustuotteiden vuotuiset tariffikiintiöt olisi avattava vuodeksi 2005.
            
         
               (2)
            
            
               Sopimuksessa vahvistettu CN-koodeihin 2202 10 00 ja ex 2202 90 10 kuuluvia tavaroita koskeva vuotuinen kiintiö on täyttynyt. Tämän vuoksi kiintiötä olisi sopimuksen mukaisesti lisättävä kymmenellä prosentilla vuodeksi 2005.
            
         
               (3)
            
            
               Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (4) säädetään tariffikiintiöiden hallinnointiin liittyvistä säännöistä. On aiheellista säätää, että tällä asetuksella avattuja tariffikiintiöitä on hallinnoitava kyseisten sääntöjen mukaisesti.
            
         
               (4)
            
            
               Tässä asetuksessa säädetyt toimenpiteet ovat EY:n perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Avataan tämän asetuksen liitteessä luetellut Sveitsistä peräisin olevien jalostettujen maataloustuotteiden yhteisöön suuntautuvaa tuontia koskevat tariffikiintiöt tullipoikkeuksin 1 päivästä tammikuuta31 päivään joulukuuta 2005.
   Liitteen taulukossa 2 lueteltujen tavaroiden tuontiin sovelletaan tullittoman kiintiön ylittävältä osalta 9,1 prosentin tullia.
   2 artikla
   Komissio hallinnoi 1 artiklassa tarkoitettuja yhteisön tariffikiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2004.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 318, 20.12.1993, s. 18. Asetus sellaisena kuin se on viimeksi muutettuna asetuksella (EY) N:o 2580/2000 (EYVL L 298, 25.11.2000, s. 5).
   
      (2)  EYVL L 76, 25.3.2000, s. 11.
   
      (3)  EYVL L 76, 25.3.2000, s. 12.
   
      (4)  EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 2286/2003 (EUVL L 341, 31.12.2003, s. 1).
   
      LIITE
      Taulukko 1
      
                  Järjestysnumero
               
               
                  CN-koodi
               
               
                  Kuvaus
               
               
                  Kiintiö vuonna 2005
                  (nettopaino)
               
               
                  Sovellettava tulli
               
            
                  09.0911
               
               
                  1302 20 10
               
               
                  Pektiiniaineet, pektinaatit ja pektaatit kuivassa muodossa
               
               
                  733 tonnia
               
               
                  vapaa
               
            
                  09.0912
               
               
                  2101 11 11
               
               
                  Uutteet, esanssit ja tiivisteet, joissa kahviin perustuvan kuiva-aineen pitoisuus vähintään 95 painoprosenttia
               
               
                  2 263 tonnia
               
               
                  vapaa
               
            
                  09.0913
               
               
                  2101 20 20
               
               
                  Tee- tai mateuutteet, -esanssit ja -tiivisteet
               
               
                  159 tonnia
               
               
                  vapaa
               
            
                  09.0914
               
               
                  2106 90 92
               
               
                  Elintarvikevalmisteet ja muut, joissa ei ole lainkaan maitorasvaa, sakkaroosia, isoglukoosia, glukoosia tai tärkkelystä, taikka joissa on vähemmän kuin 1,5 painoprosenttia maitorasvaa, vähemmän kuin 5 painoprosenttia sakkaroosia tai isoglukoosia, vähemmän kuin 5 painoprosenttia glukoosia tai tärkkelystä
               
               
                  1 309 tonnia (1)
                  
               
               
                  vapaa
               
            
         
      Taulukko 2
      
                  Järjestysnumero
               
               
                  CN-koodi
               
               
                  Kuvaus
               
               
                  Määrä vuonna 2005
               
               
                  Kiintiön sisällä sovellettava tulli
               
               
                  Kiintiön ulkopuolella sovellettava tulli
               
            
                  09.0916
               
               
                  2202 10 00
               
               
                  Vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu
               
               
                  120 788 250 litraa
               
               
                  vapaa
               
               
                  9,1 %
               
            
                  ex 2202 90 10 (Taric-koodi 10)
               
               
                  Muut alkoholittomat juomat, sokeria sisältävät
               
            
         (1)  Katso eräistä yhteisön tariffikiintiöinä Sveitsin valaliitolle annettavista tiettyjä jalostettuja maataloustuotteita koskevista myönnytyksistä annettua neuvoston asetusta (EY) N:o …/2004. Koska unioniin liittyi kymmenen uutta jäsenvaltiota, vuoden 2004 peruskiintiöön lisätään 280 tonnia.